Diari Oficial de la Generalitat Valenciana


Sumari del DOGV 5517, del 22-05-2007 (2007/6044)

Notificació de la resolució del recurs d'alçada, referència interna R-62/2007 a Antonio Gilabert Muñoz..
--------------------------------------------------------------------------------------------------------

### Dades del document

Número de DOGV
:   5517

Data del DOGV
:   22-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6044


Data del document
:   15-03-2007

Organisme emissor
:   Conselleria de Territori i Habitatge

Tipus de document
:   Edicte

Notificació de la resolució del recurs d'alçada, referència interna R-62/2007 a Antonio Gilabert Muñoz.. [2007/6044]  
De conformitat amb el que establix l'art. 59.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, es notifica al Sr. Antonio Gilabert Muñoz, av. Algorfa, núm. 6-2n (03304 Almoradí) la resolució del recurs d'alçada amb el número de referència interna R-62/07.  
RESOLUCIÓ DE LA SECRETÀRIA AUTONÒMICA DE TERRITORI I MEDI AMBIENT DEL RECURS D'ALÇADA RELATIU A L'EXPEDIENT DE DESNONAMENT ADMINISTRATIU PER NO ÚS (A-DANU-0121/05) DE L'HABITATGE SITUAT A ALMORADÍ (ALACANT), AVINGUDA D'ALGORFA NÚM. 6, 2n porta D (codi habitatge 03/0920/0045).  
Dades del reclamant  
Núm. exp. Cognoms i nom  
A-DANU-0121/05 Gilabert Muñoz, Antonio  
Dades de l'habitatge  
Codi habitatge. 03/0920/0045  
Domicili: Av. Algorfa núm. 6, 2n, pta. D, d'Almoradí (Alacant).  
Règim: Arrendament  
Adjudicatari: Antonio Gilabert Muñoz  
I. ANTECEDENTS  
Cronològicament exposats, els fets essencials relatius a aquest expedient són els següents:  
PRIMER. Amb motiu de les visites periòdiques realitzades per personal adscrit a la Inspecció de Patrimoni de l'IVHSA, es va detectar la falta d'ocupació de manera habitual i permanent de l'habitatge de referència pel seu adjudicatari, per la qual cosa en data 25 d'octubre de 2005 es va dictar la providència d'incoació d'expedient A-DANU-0121/05.  
SEGON. Després de sol·licitada a l'Ajuntament d'Almoradí la corresponent informació sobre empadronament i convivència, aquest va emetre un informe constatant respecte a l'adjudicatari que aquest estava empadronat en l'av. d'Orihuela núm. 49 d'Almoradí, des del 4 de febrer de 2000, la Policia Local fa constar que a l'Av. d'Algorfa núm. 6, 2n, pta. D es troba tancada des de fa anys, que no vivia ningú i que no es coneixia l'adjudicatari.   
TERCER. El 3 de novembre de 2005 es va formular el corresponent plec de càrrecs, que, com consta en aquest, no va poder ser notificat a l'interessat en l'habitatge objecte de l'expedient i, darrere de dos intents infructuosos, va ser objecte de publicació, per edictes en el tauler d'anuncis de l'Ajuntament d'Almoradí, i en el DOGV núm. 5.148, de 2 de desembre de 2005. Amb data 21 de novembre de 2005 es va incorporar a l'expedient el certificat de consums emés per Aquagest Levante, SA i relatiu a l'habitatge objecte de l'expedient.   
QUART. Amb data 28 de novembre de 2005 es va presentar escrit d'al·legacions per l'interessat, amb el qual aportava certificat d'empresa, que va ser contestat per carta amb registre d'eixida de 14 de desembre de 2005 en la qual li comunicarem que les seues al·legacions havien sigut desestimades.  
CINQUÉ. Amb data 16 de febrer de 2006 es va dictar la corresponent proposta de resolució, que, com no va poder ser notificada a la persona interessada en l'habitatge objecte de l'expedient, darrere de dos intents infructuosos de notificació per burofax, va ser objecte de publicació, per edictes en el tauler d'anuncis de l'Ajuntament d'Almoradí, i en el DOGV núm. 5.219, de 15 de març de 2006.  
SISÉ. El 4 de maig de 2006, es va dictar la corresponent resolució del director general d'Habitatge i Projectes Urbans, que en no poder ser notificada a l'interessat en l'habitatge objecte de l'expedient, Notificació de la resolució del recurs d'alçada, referència interna R-62/2007 a Antonio Gilabert Muñoz. [2007/6044]Conselleria de Territori i Habitatgedarrere de dos intents infructuosos de notificació per burofax, va ser objecte de publicació, per edictes en el tauler d'anuncis de l'Ajuntament d'Almoradí, i en el DOGV núm. 5272 de 2 de juny de 2006.  
SETÉ. El 2 de febrer de 2007, el Sr. Antonio Gilabert Muñoz va presentar escrit formalitzant recurs d'alçada contra la referida resolució.  
II. FONAMENTS DE DRET  
L'article 141 en relació amb l'article 138, ambdós del Decret 2114/68, de 24 de juliol sobre Reglament d'habitatges de protecció oficial, en relació també amb l'article 30 del RD 2960/1976, de 12 de juliol, pel qual s'aprova el TR de la legislació d'habitatges de protecció oficial, que inclouen entre les causes legals de desnonament administratiu d'habitatges de promoció pública: «No destinar l'habitatge a domicili habitual i permanent del beneficiari...». S'entén que hi ha habitualitat en l'ocupació de l'habitatge quan no romanga desocupat més de tres mesos seguits a l'any i que el domicili és permanent quan constituïx la residència del seu titular bé com a propietari bé com a arrendatari.  
Els articles 5, 7 i 8 en relació amb els art. 112 i 113 de la Llei 13/1995, de 18 de maig, de contractes de les administracions públiques que qualifica d'administratius especials aquells que tinguen caràcter administratiu per satisfer de forma directa i immediata una finalitat pública i en general per suposar una especial tutela de l'interés públic.  
L'art. 57.5, 2), f) de la Llei 8/2004, de 20 d'octubre, de l'habitatge de la Comunitat Valenciana que establix com a causa de desnonament o pèrdua del dret d'ús no destinar l'habitatge a domicili habitual i permanent del beneficiari o arrendatari o ocupants per qualsevol títol.  
L'art. 143 del Decret 2114/1968, de 24 de juliol, que reputa en tot cas el domicili de l'interessat com l'habitatge objecte del desnonament en relació amb l'article 59 i següents de la Llei 30/1992, de règim jurídic de les administracions públiques i del procediment administratiu comú.  
III. CONTESTACIÓ A LES AL·LEGACIONS  
De les visites periòdiques realitzades per personal adscrit a la Inspecció de Patrimoni de l'IVHSA, que van detectar la falta d'ocupació de manera habitual i permanent de l'habitatge de referència per la persona adjudicatària, es desprenia que en el present cas es donaven les circumstàncies que té en compte la normativa aplicable per a donar lloc al desnonament o perduda del dret d'ús, i per tant a la resolució del contracte d'arrendament, quan l'arrendatari no el destine a domicili habitual i permanent, per la qual cosa es va iniciar i s'ha tramitat el corresponent expedient de desnonament.  
Aqueixes circumstàncies queden a més confirmades tant pel certificat d'empadronament i convivència remés per l'Ajuntament d'Almoradí, on es fa constar que el Sr. Antonio Gilabert Muñoz es troba empadronat des del 04/02/2000 en l'avinguda d'Orihuela 49 i la Policia local informa que l'habitatge de l'av. d'Algorfa núm. 6, 2n, pta. D es trobava tancat des de fa anys, que no vivia ningú i que no es coneixia l'adjudicatari, com pel certificat emés per Aquagest Levante, SA que reflexa baixos consums, com pel fet que mai s'haja pogut realitzar a l'interessat cap notificació en l'habitatge arrendat.  
Quant als documents presentats pel recurrent amb els seus diferents escrits d'al·legacions, el certificat d'empresa no justifica la seua absència excepte en un curt període de 15 dies de vacances a principis de setembre de 2005, sense que requerisca canvi de domicili el desenvolupament de la seua activitat en el pròxim municipi de Rojales, i l'escrit firmat per tres veïns confirma la falta d'ús durant un llarg període de temps perquè s'afirma que el Sr. Gilabert Muñoz comença a usar l'habitatge després de tindre coneixement de la iniciació de l'expedient (des de novembre de 2005), segurament a fi d'ocultar l'evident falta d'ocupació, per la qual cosa no tenen valor probatori necessari per a desvirtuar la resta de les proves que es troben en poder de l'expedient.  
En definitiva, i per allò que s'ha exposat, no es poden admetre les al·legacions formulades per l'interessat en el seu escrit d'interposició del recurs, referides que l'habitatge objecte de l'expedient siga el seu domicili habitual i permanent des que li va ser adjudicat, per la qual cosa, amb la desestimació del present recurs, cal confirmar la resolució del director general d'Habitatge i Projectes Urbans de data 4 de maig de 2006.  
RESOLUCIÓ  
Vist l'expedient, es deduïx que ha quedat acreditat que l'adjudicatari de l'habitatge situat a l'av. Algorfa núm. 6, 2n, pta. D, d'Almoradí (Alacant), incorre en causa de resolució administrativa de contracte per no ús en no destinar l'habitatge a domicili habitual i permanent.  
Vistos els fets, les disposicions legals citades i les d'aplicació general, com també la proposta del director general d'Habitatge i Projectes Urbans, la secretària autonòmica de Territori i Medi Ambient, resol la desestimació del recurs d'alçada.  
Contra la present resolució que posa fi a la via administrativa, es pot interposar recurs contenciós administratiu davant del Jutjat del Contenciós Administratiu corresponent en el termini de dos mesos, comptats a partir de l'endemà de la recepció d'aquesta, segons els arts. 8.3 i 46.1 de la Llei 29/1998, de 13 de juliol, reguladora de la jurisdicció contenciós administrativa.  
Tot això, sense perjudici que es puga exercir qualsevol altre recurs que es crega oportú.  
València, 15 de març de 2007.- La secretària autonòmica de Territori i Medi Ambient: Cristina Serrano Mateo.